text: María José Figueras, nova rectora de la URV
  Va guanyar les eleccions d'aquesta dimarts a Josep Anton Ferré amb el 51,21% dels vots
  María José Figueras ha estat elegida nova rectora de la Universitat Rovira i Virgili amb el 51,21% dels vots. La catedràtica de la Facultat de Medicina i Ciències de la Salut de Reus s'ha imposat a Josep Anton Ferré, que ha ocupat el càrrec els darrers quatre anys, i que ha obtingut el 48,79% dels vots.
  Figueras, catedràtica de l'àrea de Microbiologia, es converteix així en la primera dona rectora de la URV. Els comicis han tingut un índex de participació del 16%. L'escrutini es va allargar aquest dimarts a causa de la quantitat de vots, i sobretot perquè al campus Sescelades, un dels punts on hi va haver més participació, es va repetir el recompte.
  Sobre el que farà a partir d'ara, la nova rectora ha afirmat que treballaran per impulsar "una universitat de tothom i per a tothom, sense ser exclusiva de ningú". Figueras va afegir que l'objectiu és portar la universitat amb la màxima excel·lència i que vol implicar a tota la comunitat educativa.
  Per la seva banda, el rector sortint, Josep Anton Ferré, va felicitar la guanyadora i també va destacar l'alta participació si es compara amb els anteriors comicis.
  La candidatura de Figueras s'ha proclamat de manera provisional fins al 18 de maig, mentre estarà obert el període d'al·legacions. La proclamació definitiva es farà el 21 de maig.